PRILOZI

|  |
| --- |
|  |
| **REPUBLIKA HRVATSKA** |
| **PRIMORSKO-GORANSKA ŽUPANIJA** |
| **Upravni odjel za**  **turizam, poduzetništvo i ruralni razvoj** |

**grb7**

|  |  |
| --- | --- |
|  |  |
|  |  |
|  |  |

**UPUTA ZA PRIJAVITELJE**

**NA**

JAVNI NATJEČAJ ZA SUFINANCIRANJE PROGRAMA I PROJEKATA IZ PODRUČJA LOVSTVA

IZ PRORAČUNA PRIMORSKO-GORANSKE ŽUPANIJE U 2017. GODINI

* 1. **OKVIR ZA DODJELU FINANCIJSKIH SREDSTAVA**

Okvir za dodjelu financijskih sredstava udrugama i drugim neprofitnim organizacijama:

1. Pravilnik o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Službene novine Primorsko – goranske županije“ broj 34/15) i
2. Odluka o raspisivanju javnog natječaja za sufinanciranje programa i projekata iz područja poljoprivrede, šumarstva, drvne industrije i lovstva iz Proračuna Primorsko-goranske županije u 2017. Godini
3. Program provedbe mjera ruralnog razvoja Primorsko-goranske županije za razdoblje 2017.-2020.

Okvir za dodjelu financijskih sredstava preostalim pravnim osobama i fizičkim osobama čini i :

1. Pravilnik o uvjetima dodjele donacija, subvencija i pomoći za provedbu proračunskih projekata i aktivnosti iz programa Upravnog odjela za turizam, poduzetništvo i ruralni razvoj (KLASA: 022-04/14-01/4, URBROJ: 2170/1-01-01/6-14-21, od 10. veljače 2014. godine) i izmjene Pravilnika (KLASA: 022-04/17-01/7; URBROJ: 2170/1-01-01/5-17-10 od 20. veljače 2017).

* 1. **CILJEVI I PRIORITETI**

Prijavljeni programi (projekti i aktivnosti) (u daljnjem tekstu: Programi) moraju doprinijeti realizaciji proračunskog programa "Unapređenje i razvoj lovstva" s ciljem afirmacije lovstva te unaprjeđenja gospodarenja s divljači i lovištima na području Primorsko-goranske županije (u daljnjem tekstu: Županija).

Cilj prijavljenog Programa mora biti jasno postavljen s mjerljivim pokazateljima uspješnosti u odnosu na početno stanje.

* 1. **VISINA IZNOSA NOVČANIH SREDSTAVA SUFINANCIRANJA PO PRIJAVITELJU, ODNOSNO PO PROJEKTU/AKTIVNOSTI**

Ukupan iznos sufinanciranja po ovom Javnom natječaju iznosi 1.160.000,00 kuna za tekuće aktivnosti i kapitalne projekte.

Najmanji iznos: od 3.000,00 kuna po Programu.

Najveći iznos: do 300.000,00 kuna po Prijavitelju.

Svaki prijavitelj može prijaviti najviše dva (2) Programa/Aktivnosti po lovištu.

* 1. **PRIHVATLJIVI PRIJAVITELJI**

Pravo podnošenja prijave na Javni natječaj imaju lovoovlaštenici (neprofitne udruge i druge neprofitne organizacije, pravne i fizičke osobe) koji su stekli pravo lova na temelju zakupa ili koncesije na zajedničkim i državnim lovištima na području Županije i Lovački savez u koji su učlanjene lovačke udruge s područja Županije (u daljnjem tekstu: Prijavitelji).

* 1. **PRIHVATLJIVI PROGRAMI I AKTIVNOSTI**

Prihvatljivi Programi jesu nabava roba, radova i usluga u funkciji provedbe prijavljenih projekata namjenski za:

* + 1. **Javnu infrastrukturu u funkciji razvoja lovstva i turizma** (izgradnja i opremanje novih lovačkih kuća namijenjenih lovnom turizmu; adaptaciju, rekonstrukciju i opremanje postojećih lovačkih kuća; legalizaciju i registraciju lovačkih kuća za potrebe lovnog turizma; izgradnja, opremanje i servisiranje rashladnih komora za prihvat mesa divljači i prostora za obradu trofeja, izgradnja i opremanje lovnogospodarskih i lovnotehničkih objekata i dr.)
    2. **Sufinanciranje programskih aktivnosti i manifestacija u području lovstva (**nabava i uzgoj divljači; sprečavanje šteta od divljači; uzgoj i očuvanje životinjskih vrsta značajnih za lovno gospodarenje; uređenje lovišta; ocjenjivanje trofeja, promidžba i informiranje, streljaštvo, kinologija, promicanje lovačke kulture; edukacije, premije osiguranja lovišta; izrada lovnogospodarskih osnova i dr.)
    3. **Obnova i održavanje putova u funkciji revitalizacije ili funkcioniranja gospodarskih aktivnosti**
  1. **PRIHVATLJIVI I NEPRIHVATLJIVI TROŠKOVI**

Prihvatljivi su troškovi: materijalni troškovi, troškovi usluga, troškovi edukacija i oglašavanja, troškovi sudjelovanja na sajmovima koji proizlaze iz prihvatljivih Programa/Aktivnosti preciziranih u točki V. ove Upute, sukladno stavkama iz financijskog plana, odnosno iz troškovnika provedbe Programa nastalih u razdoblju od 1. siječnja 2017. do 15. prosinca 2017. godine, a koji su računovodstveno evidentirani kod izabranog Prijavitelja prema važećim propisima o računovodstvu te mogu biti identificirani i provjereni.

Neprihvatljivi su troškovi koji ne proizlaze iz prihvatljivih Programa preciziranih u točki V. ove Upute, a osobito:

* dugovi i stavke za pokrivanje gubitaka ili dugova
* dospjele kamate
* stavke koje se već financiraju iz javnih izvora
* kupovina zemljišta ili građevina, osim kada je to nužno za izravno provođenje programa/projekta, kada se vlasništvo mora prenijeti na Korisnika i/ili partnere najkasnije po završetku programa/projekta
* gubici na tečajnim razlikama
* zajmovi trećim stranama
* troškovi reprezentacije, hrane i alkoholnih pića (osim u iznimnim slučajevima kada se kroz pregovaranje s nadležnim upravnim odjelom dio tih troškova može priznati kao prihvatljiv trošak)
* troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s nadležnim upravnim odjelom dio tih troškova može priznati kao prihvatljiv trošak)
  1. **NAJMANJI POSTOTAK SUFINANCIRANJA PROGRAMA OD STRANE PRIJAVITELJA**

Izabrani Prijavitelj mora sudjelovati u sufinanciranju prijavljenog Programa u postotku koji ne može biti manji od 20% od ukupnog troška planiranog za provedbu Programa, uzimajući u obzir ograničenja iz točke III. ove Upute.

Svaki izabrani Prijavitelj dužan je prilikom dostave prvog izvješća o provedbi Programa dostaviti Županiji i dokaz da je osigurao i preostala sredstva za provedbu Programa, u odgovarajućem postotku od ukupnog proračuna Programa (ugovor o donaciji, financiranju ili sl., od izvora koje je naveo u troškovniku). U suprotnom, isplata sredstava bit će mu uskraćena.

* 1. **TRAJANJE I LOKACIJA PROVEDBE PROGRAMA**

Provedba Programa mora biti ostvarena tijekom 2017. godine sa završetkom najkasnije do 15. prosinca 2017. godine.

Lokacija na kojoj se provodi Program mora biti na području Županije.

* 1. **OBVEZNA DOKUMENTACIJA ZA PRIJAVU**

Prijava Programa obavlja se na odgovarajućem Obrascu prijave koji je sastavni dio ove Upute i može se preuzeti na službenoj web - stranici Županije (Obrazac 1)

Obrazac prijave mora biti u cijelosti ispunjen, potpisan i ovjeren, uključujući

priloženu dokumentaciju.

Prijavitelj je obvezan uz Obrazac 1 prijave, dostaviti:

1. presliku izvoda o registraciji Prijavitelja iz važećeg registra/upisnika, ne starijeg od šest (6) mjeseci od dana objave javnog natječaja.
2. potvrdu mjesno nadležne Porezne uprave o nepostojanju duga Prijavitelja prema državi, ne stariju od 30 dana od dana objave javnog natječaja.
3. izjavu o podmirenim obvezama s osnova plaćanja lovozakupnine i naknade za koncesiju prava lova prema Republici Hrvatskoj i Županiji.
4. dokaz o upisu neprofitne organizacije u Registar neprofitnih organizacija, (samo za neprofitne organizacije)
5. dokaz da se za osobe ovlaštene za zastupanje Prijavitelja i voditelja Programa ne vodi kazneni postupak i nije pravomoćno osuđen za prekršaj ili kazneno djelo iz članka 48. stavka 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (što se dokazuje uvjerenjem/potvrdom nadležnog suda da se ne vodi postupak protiv osobe ovlaštene za zastupanje Prijavitelja koja je potpisala prijavu Programa i koja je ovlaštena potpisati ugovor o financiranju, te voditelja Programa, ne starijim od 6 mjeseci računajući od dana objave javnog natječaja).
6. Obrazac Izjave o nepostojanju dvostrukog financiranja (Obrazac 2)
7. Obrazac izjave o urednom ispunjenju obveza iz prethodno sklopljenih ugovora o financiranju iz proračuna Županije i drugih javnih izvora (Obrazac 3)
   1. **FORMALNI UVJETI JAVNOG NATJEČAJA**

Sredstva za financiranje Programa dodijeljivat će se Prijaviteljima uz uvjet:

* da su upisani u Registar udruga odnosno drugi odgovarajući registar i u Registar neprofitnih organizacija;
* da su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* da su uredno ispunili obveze iz svih prethodno sklopljenih ugovora o financiranju iz Proračuna i drugih javnih izvora (što se dokazuje odgovarajućom izjavom potpisanom od osobe ovlaštene za zastupanje Prijavitelja, ne starijom od dana objave javnog natječaja);
* da uredno ispunjavaju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu, proračunima jedinica lokalne samouprave i Proračunu (što se dokazuje potvrdom porezne uprave);
* da se za osobe ovlaštene za zastupanje Korisnika i voditelja Programa ne vodi kazneni postupak i nije pravomoćno osuđen za prekršaj ili kazneno djelo iz članka 48. st. 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (što se dokazuje uvjerenjem/potvrdom nadležnog suda da se ne vodi postupak protiv osobe ovlaštene za zastupanje Prijavitelja koja je potpisala prijavu Programa i koja je ovlaštena potpisati ugovor o financiranju, te voditelja Programa, ne starijim od 6 mjeseci računajući od dana objave javnog natječaja);
* da imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* da imaju prikladan način javnog objavljivanja programskog i financijskog izvješća o radu za proteklu godinu;
* da imaju zadovoljavajuće organizacijske kapacitete i ljudske resurse za provedbu Programa.
  1. **PROVJERA ISPUNJAVANJA FORMALNIH UVJETA JAVNOG NATJEČAJA**

Provjeru ispunjavanja formalnih uvjeta Javnog natječaja provodi Povjerenstvo za otvaranje prijava i provjeru propisanih uvjeta Javnog natječaja za sufinanciranje u 2017. godini

U postupku provjere ispunjavanja formalnih uvjeta provjerava se:

* je li prijava dostavljena na odgovarajući Javni natječaj i u zadanome roku
* prihvatljivost Prijavitelja
* je li zatraženi iznos sredstava unutar financijskih pragova postavljenih u javnom natječaju
* jesu li dostavljeni, potpisani i ovjereni svi obvezni obrasci te
* jesu li ispunjeni drugi formalni uvjeti javnog natječaja

Neće se uzeti u razmatranje, odnosno odbiti će se kao neprihvatljive:

* prijave Programa zaprimljene izvan roka za dostavu prijava
* prijave Programa zaprimljene s nepotpunom dokumentacijom
* prijave Programa izrađene suprotno objavljenom Javnom natječaju i ovoj Uputi
* prijave Programa koje sufinancira drugi upravni odjel Županije

Županija zadržava pravo odbiti sve zaprimljene prijave Programa i poništiti javni natječaj.

Lovoovlaštenicima čije prijave budu odbijene iz razloga neispunjavanja propisanih uvjeta Javnog natječaja, o toj činjenici moraju biti obaviješteni pisanim putem u roku od najviše osam radnih dana od dana donošenja odluke o upućivanju prijava na ocjenjivanje Povjerenstvu za ocjenjivanje prijavljenih programa/projekata za odabir korisnika za sufinanciranje u 2017. godini iz područja šumarstva, drvne industrije i lovstva.

Narednih osam dana od dana prijema obavijesti o odbijanju, lovoovlaštenici mogu podnijeti prigovor pročelnici nadležnog upravnog odjela koja će u roku od pet dana od primitka prigovora odlučiti o istome, odnosno prigovor prihvatiti ili odbiti.

U slučaju prihvaćanja prigovora, prijava će biti upućena u daljnju proceduru.

Prijava Programa i priložena dokumentacija se ne vraća prijaviteljima.

* 1. **PREGLED, KRITERIJI ZA VREDNOVANJE I OCJENJIVANJE TE ODABIR PROGRAMA**

Sufinancirat će se Programi na području Županije koji pridonose afirmaciji lovstva te unaprjeđenja gospodarenja s divljači i lovištima na području Županije.

Opći kriteriji za financiranje su slijedeći:

* usmjerenost Programa na neposrednu društvenu korist i stvarnim potrebama u zajednici u kojoj se provodi,
* jasno definiran i realno dostižan cilj Programa,
* jasno definirani korisnici Programa,
* jasno određena vremenska dinamika i mjesto provedbe Programa,
* realan odnos troškova i planiranih aktivnosti Programa,
* kadrovska sposobnost prijavitelja za provedbu Programa,
* osigurano sufinanciranje Programa iz drugih izvora,
* dosadašnji rezultati i iskustvo prijavitelja u provođenju sličnih programa/projekata

Dodatno će se vrednovati sljedeće:

* izvornost (inovativnost) Programa,
* dosadašnja suradnja sa Županijom
* kriteriji iz Programa provedbe mjera ruralnog razvoja Primorsko-goranske županije za razdoblje 2017.-2020. za navedene mjere

Svaki od navedenih kriterija bodovat će se s ocjenama od 1 do 10 te će ukupni zbroj biti osnova za rangiranje prijavljenih Programa. U slučaju da dva ili više prijavljenih Programa ostvare isti broj bodova rangiranje će se izvršiti prema redoslijedu prijave.

* 1. **OCJENJIVANJE PRIJAVA KOJE SU ISPUNILE FORMALNE UVJETE JAVNOG NATJEČAJA**

Ocjenjivanje prijava koje su ispunile formalne uvjete Javnog natječaja provodi Povjerenstvo za ocjenjivanje prijavljenih programa/projekata za odabir korisnika za sufinanciranje u 2017. godini iz područja šumarstva, drvne industrije i lovstva.

Zadaća navedenog Povjerenstava je razmotriti i ocijeniti prijave koje su ispunile formalne uvjete koji su propisani ovom Uputom, te dostaviti prijedlog za odobravanje sredstava Županu na odlučivanje.

Nakon donošenja odluke o Programima kojima su odobrena financijska sredstva, nadležni upravni odjel će na mrežnim stranicama javno objaviti rezultate javnog natječaja s podacima o Prijaviteljima i Programima kojima su odobrena sredstva i iznosima odobrenih sredstava.

Nadležni upravni odjel će, u roku od 8 radnih dana od donošenja odluke o dodjeli financijskih sredstava obavijestiti Prijavitelje čije prijave nisu prihvaćene za financiranje o razlozima nefinanciranja uz navođenje ostvarenog broja bodova po pojedinim kategorijama ocjenjivanja.

Prijavitelji kojima nisu odobrena financijska sredstva može se na njihov zahtjev u roku od 8 dana od dana primitka pisane obavijesti o rezultatima javnog natječaja omogućiti uvid u zbirnu ocjenu njihove prijave uz pravo Županije da zaštiti tajnost podataka o osobama koje su ocjenjivale prijavu.

Prijavitelji koji su nezadovoljni odlukom o dodjeli financijskih sredstava imaju pravo na prigovor. Prigovor se podnosi nadležnom upravnom odjelu u pisanom obliku, u roku od 8 radnih dana od dana dostave pisane obavijesti. Prigovor se može odnositi isključivo na bodovanje kriterija. Prigovor mora biti obrazložen i ovjeren od osobe ovlaštene za zastupanje. Nadležni upravni odjel bez odgode dostavlja prigovor na odlučivanje posebnom tijelu imenovanom od strane Župana.

* 1. **SKLAPANJE UGOVORA O (SU)FINANCIRANJU**

Sa Prijaviteljima kojima su odobrena financijska sredstva Županija će potpisati ugovor o (su)financiranju u roku od 30 dana od dana donošenja odluke o (su)financiranju Programa.

Ugovor se sastoji od općih uvjeta, koji moraju biti isti za sve Prijavitelje u okviru javnog natječaja, i posebnog dijela.

* 1. **ZABRANA DVOSTRUKOG FINANCIRANJA**

Zabrana dvostrukog financiranja odnosi se na financiranje dijela ili cijelog Programa koji se već financiraju iz nekog javnog izvora i po posebnim propisima - kada je u pitanju isti Program ili njegov dio, koji se provode na istom području, u isto vrijeme i za iste Prijavitelje, osim ako se ne radi o koordiniranom sufinanciranju iz više različitih izvora.

Posebno se zabrana dvostrukog financiranja odnosi na Programe koje će se (su)financirati na temelju programa javnih potreba putem drugih javnih izvora, a dokazuje se popunjavanjem izjave.

Prijavitelj popunjavanjem Obrasca 2 daje pismenu izjavu pod materijalnom i kaznenom odgovornošću o nepostojanju dvostrukog financiranja.

* 1. **PRIJAVA NA JAVNI NATJEČAJ**

Prijave se dostavljaju isključivo na propisanim obrascima, koji su zajedno s Uputama za prijavitelje i ostalom dokumentacijom, dostupni na mrežnoj stranici Primorsko-goranske županije: [www.pgz.hr](http://www.pgz.hr)

Prijave se mogu dostaviti na dva načina:

1. poštom preporučeno u zatvorenoj omotnici na adresu:

**PRIMORSKO-GORANSKA ŽUPANIJA**

**Upravni odjel za turizam, poduzetništvo i ruralni razvoj**

**Slogin kula 2, 51 000 Rijeka**

**s naznakom:**

**„Prijava Programa na Javni natječaj u 2017.g. - za mjere u lovstvu“**

**- NE OTVARATI-**

1. osobnom dostavom zatvorene omotnice s upisanom adresom iz točke 1. preko pisarnice Primorsko-goranske županije na adresi Slogin kula 2, 51 000 Rijeka.

Javni natječaj je otvoren 30 dana.

* 1. **POPIS OBAVEZNIH OBRAZACA ZA PRIJAVU**

Sastavni dio ove Upute čini i priložena dokumentacija i to:

1. Obrazac prijave – programa unapređenja i razvoja lovstva u 2017. godini (Obrazac 1)
2. Obrazac Izjave o nepostojanju dvostrukog financiranja (Obrazac 2)
3. Obrazac Izjave o urednom ispunjenju obveza iz svih prethodno sklopljenih ugovora o financiranju iz proračuna Županije i drugih javnih izvora (Obrazac 3)
4. Obrazac Izvješća – O provedbi projekta unapređenja i razvoja lovstva u 2017. godini (Obrazac 4).

**NAPOMENA**

Dodatna obrazloženja i informacije u vezi s predmetom Javnog natječaja mogu se dobiti putem telefona na broj: 051/351-265 ili 051/351-260, odnosno putem E-pošte na E-adresu: [gospodarstvo@pgz.hr](mailto:gospodarstvo@pgz.hr) i [blazenka.kulic@pgz.hr](mailto:blazenka.kulic@pgz.hr)